সেমিফাইনালে থামলেন হাকিম
এশিয়া কাপ স্টেজ-১ র‌্যাংকিং আরচারির রিকার্ভ একক ইভেন্টের ফাইনালে উঠতে ব্যর্থ হয়েছেন বাংলাদেশের আরচার হাকিম আহমেদ। 







ইরাকের বাগদাদে শুক্রবার প্রি-কোয়ার্টারে উজবেকিস্তানের আবদুল খামিদভ শখজাখনকে ৬-৪ সেটে হারিয়ে কোয়ার্টারে এবং ভারতের যাধব প্রবীন রমেশকে ৬-৪ সেটে হারিয়ে সেমিফাইনালে ওঠেন হাকিম। কিন্তু শেষ চারে ভারতের তরুণদ্বীপ রাইয়ের কাছে ৬-২ সেটে হেরে যান। একক এই ইভেন্টে এখন ব্রোঞ্জ পদকের জন্য খেলবেন তিনি। 




এছাড়া প্রি-কোয়ার্টার ফাইনালে আবদুর রহমান আরিফ ০-৬ সেটে উজবেকিস্তানের চেন ইয়াও ইউর কাছে ও সাগর ইসলাম ৪-৬ সেটে শ্রীলংকার ডি সিলভা সজীবের কাছে হেরে বিদায় নেন।

এশিয়া কাপ স্টেজ-১ র‌্যাংকিং আরচারির রিকার্ভ একক ইভেন্টের ফাইনালে উঠতে ব্যর্থ হয়েছেন বাংলাদেশের আরচার হাকিম আহমেদ।